மேளகர்த்தா இராகங்களின் அமைப்பு - தமிழ் விக்கிபீடியா (Tamil Wikipedia)

# மேளகர்த்தா இராகங்களின் அமைப்பு

### கட்டற்ற கலைக்களஞ்சியமான விக்கிபீடியாவில் இருந்து.

கருநாடக இசையில் 72 மேளகர்த்தாச் சக்கரத்தின் அமைப்பு முக்கியமானதூ. அதன் அமைப்பைத் தெரிந்து கொண்ட பின் எந்த இலக்கமுள்ள மேளகர்த்தா இராகத்தின் லட்சணத்தையும் நொடிப்பொழுதில் சொல்லி விடலாம். இந்த 72 மேளகர்த்தாச் சக்கரம் கர்நாடக சங்கீதத்திற்கு கிரீடத்தைப் போலுள்ளது. இதன் விஷயம் வேங்கடமகி இயற்றிய சதுர்த்தண்டிப்பிரகாசிகை என்னும் கிரந்தத்தினின்றும் விளங்கியது.

ஒரு ஸ்தாயியிலுள்ள 12 ஸ்வரஸ்தானங்கள் எல்லா நாட்டு இசைக்கும் உரித்தானது. இந்த 12 ஸ்வரஸ்தானங்களைக் கொண்டு பிரஸ்தரிக்கப் பட்டிருக்கும் 72 மேளகர்த்தாக்கள், இதர நாட்டு இசை இலட்சண, இலட்சிய வித்துவான்களும் போற்றக் கூடியதொரு விடயமாகும்.

## [தொகு] விவரம்

72 மேளகர்த்தாச் சக்கரம் 2 சம பாகங்களாகப் பிரிக்கப் பட்டுள்ளது. முதல் பாகத்தில் வரும் 36 மேளகர்த்தாக்களுக்கு பூர்வ மேளகர்த்தாக்கள் என்றும் இரண்டாம் பாகத்தில் வரும் 36 மேளகர்த்தாக்களுக்கு உத்தர மேளகர்த்தாக்கள் என்றும் பெயர். 1-36 மேளகர்த்தாக்களில் சுத்த மத்திம சுவரமும், 37- 72 மேளகர்த்தாக்களில் பிரதி மத்திம சுவரமும் வருவதால் பூர்வ மேளகர்த்தாக்களை சுத்த மத்திம மேளகர்த்தாக்கள் என்றும், உத்தர மேளகர்த்தாக்களை பிரதி மத்திம மேளகர்த்தாக்கள் என்றும் அழைப்பர். பூர்வ பாகத்திலும், உத்தர பாகத்திலும் மேளகர்த்தா இராகங்கள் ஒரே விதமான வரிசைக் கிரமத்தில் வருகிறன.

72 மேளகர்த்தாக்களும் 12 சிறிய சக்கரங்களின் கீழ் வகுக்கப் பட்டிருக்கின்றது. அவையாவன:

1. இந்து
2. நேத்ர
3. அக்னி
4. வேத
5. பாண
6. ருது
7. ரிஷி
8. வசு
9. பிரம்ம
10. திசி
11. ருத்ர
12. ஆதித்ய

"ரி" , "க" ஸ்வரங்கள் சக்கரத்திற்கு சக்கரம் வேறுபடும்.

1-7 சக்கரங்களில் | சுத்த ரிஷபம் | சுத்த காந்தாரம்
2-8 சக்கரங்களில் | சுத்த ரிஷபம் | சாதாரண காந்தாரம்
3-9 சக்கரங்களில் | சுத்த ரிஷபம் | அந்தர காந்தாரம்
4-10 சக்கரங்களில் | சதுஸ்ருதி ரிஷபம் | சாதாரண காந்தாரம்
5-11 சக்கரங்களில் | சதுஸ்ருதி ரிஷபம் | அந்தர காந்தாரம்
6-12 சக்கரங்களில் | ஷட்சுருதி ரிஷபம் | அந்தர காந்தாரம்

தைவத நிஷாத ஸ்வரங்கள் கர்த்தாவுக்கு கர்த்தா வேறுபடும்.

1வது கர்த்தா இராகத்தில் | சுத்த தைவதம் | சுத்த நிஷாதம்
2வது கர்த்தா இராகத்தில் | சுத்த தைவதம் | கைசிகி நிஷாதம்
3வது கர்த்தா இராகத்தில் | சுத்த தைவதம் | காகலி நிஷாதம்
4வது கர்த்தா இராகத்தில் | சதுஸ்ருதி தைவதம் | கைசிகி நிஷாதம்
5வது கர்த்தா இராகத்தில் | சதுஸ்ருதி தைவதம் | காகலி நிஷாதம்
6வது கர்த்தா இராகத்தில் | ஷட்சுருதி தைவதம் | காகலி நிஷாதம்

"http://ta.wikipedia.org../../../%E0%AE%AE/%E0%AF%87/%E0%AE%B3/%E0%AE%AE%E0%AF%87%E0%AE%B3%E0%AE%95%E0%AE%B0%E0%AF%8D%E0%AE%A4%E0%AF%8D%E0%AE%A4%E0%AE%BE_%E0%AE%87%E0%AE%B0%E0%AE%BE%E0%AE%95%E0%AE%99%E0%AF%8D%E0%AE%95%E0%AE%B3%E0%AE%BF%E0%AE%A9%E0%AF%8D_%E0%AE%85%E0%AE%AE%E0%AF%88%E0%AE%AA%E0%AF%8D%E0%AE%AA%E0%AF%81.html" இலிருந்து மீள்விக்கப்பட்டது

பக்க வகைகள்: மேளகர்த்தா இராகங்கள்

##### Views

- கட்டுரை
- உரையாடல்
- நடைமுறையிலுள்ள திருத்தம்

##### தேடு